1. divisionsklubben Helsingør meddeler, at de har skrevet med den tidligere Brøndby- og Den Haag-spiller Mathias Gehrt frem til årsskiftet.

Mathias Gehrt brød tidligere på sommeren med hollandske Den Haag, og nu har den 24-årige midtbanespilleren så fundet sig en ny klub i form af FC Helsingør.

- Mathias vil naturligvis gerne tilbage på højeste niveau hurtigst muligt, og derfor har det ikke været på tale at lave en længere aftale i første omgang. Omvendt får vi så mulighed for at se ham grundigt an, og vi kan i fællesskab se om vi skal lave en længerevarende aftale.

- Jeg synes allerede Mathias er faldet godt til her, og jeg er sikker på at med det miljø, de spillere og det trænerteam vi har, så vil vi være et godt sted, og et godt afsæt for Mathias til at komme til tops igen i dansk fodbold, siger FCH-direktør Janus Kyhl i en pressemeddelelse.

Aftalen gælder i første omgang for resten af efteråret.